సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రిటైర్మెంట్ ప్రకటించిన లియోనెల్ మెస్సీ
కోపా అమెరికా కప్ టోర్నీ ఫైనల్లో చిలీ జట్టు చేతిలో ఓటమి తర్వాత దిగ్గజ ఫుట్ బాల్ ఆటగాడు మెస్సీ...
TNN | Updated:
Jun 27, 2016, 12:20PM IST
కోపా అమెరికా కప్ టోర్నీ ఫైనల్లో చిలీ జట్టు చేతిలో ఓటమి తర్వాత వరల్డ్ ఫేవరెట్ జట్టు అర్జెంటీనాకు మరో షాక్. ప్రపంచ దిగ్గజ ఫుట్ బాల్ ఆటగాడు లియోనల్ మెస్సీ అనూహ్యంగా అంతర్జాతీయ ఫుట్ బాల్ నుంచి రిటైర్ అవుతున్నట్లు ప్రకటించాడు. భారీ అంచనాలతో టైటిల్ ఫేవరేట్ గా బరిలో దిగిన అర్జెంటీనా ఓడిపోవడంతో మెస్సీ ఉద్వేగానికి గురయ్యాడు. మెస్సీ మాట్లాడుతూ.. " ఓ అర్జెంటీనా నేను ఇక జాతీయ జట్టుకు దూరమవుతున్నాను. ఇది నా కోసం నేను, నా రిటైర్మెంటును కోరుకునే ఎంతో మంది కోసం తీసుకుంటున్న నిర్ణయం. జట్టును గెలిపించడానికి ఎంతో ప్రయత్నించాను కానీ చేయలేకపోయాను. ఇక నేను వెళ్లిపోవాల్సిన సమయం వచ్చింది" అంటూ ఉద్వేగంగా మాట్లాడాడు. 2005లో అంతర్జాతీయ ఫుట్ బాల్ లో కెరియర్ ప్రారంభించిన మెస్సీ ఇప్పటివరకు 113 గేమ్స్ లో 55 గోల్స్ చేశాడు. క్రికెట్ లో సచిన్ టెండూల్కర్ తో మెస్సీని పోలుస్తారు. ఇద్దరి జెర్సీ నెంబర్ కూడా 10 కావడం విశేషం.